— Чарнобыль, мажліва, і галоўная праблема, а мажліва – акурат нашая экалагічная неадукаванасьць, мы ня дбаем нават пра тое, пра што можам. Я неяк задумаўся: а колькі ж мы вырабляем сьмецьця на працягу жыцьця? Калі я быў маленькі, напоі прадаваліся ў шкляных бутэльках, якія пасьля здаваліся ды ішлі ў выкарыстаньне, марозіва – у папяровай абгортцы, якая спальвалася ў печы. А зараз я заўважаю колькі па сабе пакідае сьмецьця нават мая сям’я з двух чалавек. З машыны акурат перад вашым прыходам выкінуў 10 пластыкавых бутэлек, бо як едзеш куды – заўжды хочацца нешта набыць…